2. ΒΑΣΙΛΙΚΟΝ ΔΙΑΤΑΓΜΑ της 9 Ιουν./12 Ιουλ. 1880 (ΦΕΚ 76) Περί εκτελέσεως του Νόμ. ΩΞ΄. Άρθρ.1.-Το έγγραφον της ελληνικής εθνικότητος, με το οποίον εφοδιάζονται τα εν Βοσπόρω και Ίστρω ρυμουλκά πλοία και ποταμόπλοια, τα ανήκοντα εις υπηκόους έλληνας, θέλει φέρει τον ακόλουθον τύπον: «Ημείς (Γενικός Πρόξενος ή Πρόξενος κλπ.) βεβαιούμεν ότι το (ατμόπλοιον ή ποταμόπλοιον και είδος αυτού), ονομάζομεν….., ανήκον (εν όλω ή κατά το πλείστον) εις υπηκόους Έλληνας, αναγνωρίζεται παρ’ ημών δια του παρόντος εγγράφου, δυνάμει του από 25 Απρ. 1880 ΩΞ΄ Νόμου, ως ελληνικόν, και έχει την άδειαν να φέρη την ελληνικήν σημαίαν, απολαύον πάσης προστασίας και όλων των προνομίων των απονεμημένων εις τα ελληνικά εμπορικά πλοία, εφ’ όσον τηρεί τας διατάξεις των κειμένων Νόμων. Επί τούτοις το πλοίον αυτό, καταμετρηθέν κατά το σύστημα το αποδεχθέν δια του ΧΠΘ΄ Νόμου της 12 Φεβρ. 1880 έχει χωρητικότητα καθαράν ή επίσημον κόρων………….., ως εμφαίνεται εν τω ειδικώ πρωτοκόλλω της καταμετρήσεως αυτού, και κατετάχθη εις το ειδικόν του προξενείου τούτου νηολόγιον υπ’ αριθμόν….……….. Εν …………. τη ……………. Ο ………….. Του ιδιοκτήτου ή των ιδιοκτητών του πλοίου: Ονοματολογία (πατρίς – εθνικότης). Μερίς ιδιοκτησίας εκάστου………….». Άρθρ.2.-(Μεταβατικαί διατάξεις). Άρθρ.3.-Το προς καταχώρησιν των εν Βοσπόρω ρυμουλκών ατμοπλοίων και των εν Ίστρω ποταμοπλοίων τηρούμενον νηολόγιον θέλει φανερώνει την χρονολογίαν και τον αύξοντα αριθμόν της καταχωρίσεως του πλοίου, το είδος και το όνομα αυτού την δύναμιν της μηχανής αυτού, όντος ατμοπλοίου, τον τόπον και τον χρόνον της κατασκευής του, εάν είναι εκ σιδήρου ή ξυλείας κατεσκευασμένον επικεχαλκωμένον ή μη, την ονοματολογίαν και την πατρίδα των ελλήνων ιδιοκτητών, την εθνικότητα των αλλοδαπών συνιδιοκτητών, και την επί του πλοίου μερίδα εκάστου των συνιδιοκτητών. Σελ. 746 Εις τα νηολόγια ταύτα, καθώς και όπισθεν του εγγράφου της εθνικότητος, καταχωρίζονται αι μετά ταύτα μεταβολαί της ιδιοκτησίας των πλοίων αυτών, τα δε πωλούμενα εις αλλοδαπούς, ναυαγούντα, ή διαλυόμενα πλοία διαγράφονται, κατά τα γενικώς επί του προκειμένου κεκανονισμένα. Περί πάσης εις τα νηολόγια εγγραφής ή μεταβολής ειδοποιείται το επί των ναυτικών Υπουργείον, κατά τας εκδοθησομένας παρά του Υπουργείου αυτού οδηγίας και διαταγάς. Άρθρ.4.-Δι’ ειδικού Δ/τος Ημών θέλουσι κανονισθή τα περί εξετάσεως των πλοιάρχων των εν Ίστρω ποταμοπλοίων ελλήνων ναυτικών των μη φερόντων δίπλωμα πλοιάρχου ή κυβερνήτου. Άρθρ.5.-Ως προς την έκδοσιν και την ανανέωσιν των ναυτολογίων και την είσπραξιν των δικαιωμάτων του Ναυτικού Απομαχικού Ταμείου, καθώς και ως προς την βεβαίωσιν των επί του ταμείου αυτού δικαιωμάτων των εν Ίστρω και εν Βοσπόρω εργαζομένων ελλήνων ναυτικών, θέλει εκδώσει τας αναγκαίας οδηγίας η διοικούσα το Ναυτικόν Απομαχικόν Ταμείον Επιτροπή, επί τη βάσει των διατάξεων του περί συστάσεως Ναυτικού Απομαχικού Ταμείου Νόμου και των προς εκτέλεσιν αυτού εκδεδομένων Δ/των. 